|  |  |
| --- | --- |
| Prvi.jpg  |   22. II 2017. Број **33/17**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **фебруар 2017.** |

**Просјечна нето плата у јануару 815 КМ**

**Највиша просјечна нето плата у подручју *Финансијске дјелатности и дјелатности осигурања* 1 238 КМ, а најнижа у подручју *Административне и помоћне услужне дјелатности* 527 КМ**

Просјечна мјесечна нето платазапослених у Републици Српској,исплаћена у јануару 2017. године износила је815 КМ, а просјечна мјесечна бруто плата 1 304 КМ.

У односу на јануар 2016. године, просјечна нето плата исплаћена у јануару 2017. реално је мања за 0,6%, док је у односу на децембар 2016. године реално мања за 3,3%.

До смањења просјечне нето плате у јануару 2017. године у односу на децембар 2016. дошло је углавном због великог броја субјеката који у јануару нису имали исплату, а који имају висок просјек плате и запошљавају значајан број радника.

Посматрано по подручјима, у јануару 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 238 КМ. Са друге стране, најнижа просјечна нето плата у јануару 2017. исплаћена је у подручју *Административне и помоћне услужне дјелатности* 527 КМ.

У јануару 2017. године, у односу на децембар 2016, номинални раст нето плате забиљежен је у подручјима *Остале услужне дјелатности* 17,6%, *Стручне, научне и техничке дјелатности* 13,8% и *Грађевинарство* 2,0%.

Смањење плате, у номиналном износу, забиљежено је у подручјима *Информације и комуникације* 36,2*%, Образовање* 6,7% и *Пословање некретнинама* 4,2%.

 км



Графикон 1. Просјечнe нето платe запослених по мјесецима

**Мјесечна инфлација у јануару 2017. године 0,9%**

**Годишња инфлација (I 2017/ I 2016) 0,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јануару 2017. године у односу на претходни мјесец, у просјеку су више за 0,9%, док су на годишњем нивоу, у просјеку више за 0,4%.

Од 12 главних одјељака производа и услуга, више цијене забиљежене су у девет, ниже цијене у два, док су цијене у једном одјељку, у просјеку остале непромијењене.

Највећи раст цијена у јануару забиљежен је уодјељку *Алкохолна пића и дуван* (3,6%) усљед повећања цијена цигарета у просјеку од 5,0%, а посљедица су повећања акциза на дуван и дуванске прерађевине од 1. јануара 2017. године. Раст цијена од 2,0% забиљежен је и у одјељку *Храна и безалкохолна пића* усљед повећања цијена у више група, а то су: поврће 13,2%, кафа 5,2%, воће 2,6%, уља и масноће 2,0%, риба 1,9% и остали прехрамбени производи 1,7%, затим слиједи повећање у одјељку *Превоз* од 1,2% усљед виших набавних цијена у групи горива и мазива од 2,3%.

У одјељку *Рекреација и култура* забиљежено је повећање од 1,0% усљед повећања цијене услуге кабловског оператера, у одјељку *Остала добра и услуге* више цијене забиљежене су у групи производи за личну хигијену (1,8%) и посљедица су завршетка периода акцијских цијена, у одјељку *Здравство* забиљежено је повећање од 0,3% због виших набавних цијена у групи фармацеутски производи, док је у одјељку *Образовање* повећање од 1,3% забиљежено у групи предшколско и основно образовање. Више цијене у јануару забиљежене су још и у одјељку *Ресторани и хотели* (0,2%) и у одјељку *Становање* (0,1%).

У одјељку *Комуникације* цијене су у просјеку остале непромијењене.

Највећи пад цијена у јануару забиљежен је у одјељку *Одјећа и обућа* (4,4%) усљед великог броја снижења и у одјељку *Намјештај и покућство* (0,5%) усљедакцијских цијена и других попуста у групи покућство.

Графикон 2. Мјесечна и годишња инфлација

**Покривеност увоза извозом (јануар 2017.) 92,4%**

У оквиру укупно остварене робне размјене Републике Српске са иностранством у јануару ове године, проценат покривености увоза извозом износио је 92,4%.

У јануару 2017. остварен је извоз у вриједности од 227 милиона КМ, што је за 23,3% више у односу на исти мјесец претходне године. Увоз је, у истом мјесецу, износио 245 милиона КМ, што је за 7,9% више у односу на исти мјесец претходне године.

У погледу географске дистрибуције робне размјене Републикe Српскe са иностранством, у јануару 2017. године, највише се извозило у Хрватску и то у вриједности од 36 милиона КМ (*36,334 милиона КМ*), односно 16,0% (*16,04%*), те у Италију 36 милиона КМ (*36,139 милиона КМ*), односно 16,0% (*15,95%*) од укупног оствареног извоза. У истом мјесецу, највише се увозило из Србије и то у вриједности од 37 милионa КМ, односно 15,2% и из Италије, у вриједности од 33 милиона КМ, односно 13,5% од укупно оствареног увоза.

Посматрано по групама производа, у јануару 2017. године, највеће учешће у извозу остварују електрична енергија са 19 милиона КМ, што износи 8,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 13 милиона КМ, што износи 5,4% од укупног увоза.

хиљ. КМ

2017

2016

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |